Η **Ευαγγελία Μερτέκη** (19 Απριλίου 1991, Θεσσαλονίκη) είναι Ελληνίδα διεθνής αθλήτρια πετοσφαίρισης η οποία κατά την περίοδο 2023-24 αγωνίζεται με τη φανέλα της Θέτιδας Βούλας στο Πρωτάθλημα Ελλάδας ως ακραία.

Καριέρα
-------

Η Ευαγγελλία (Λίτσα) Μερτέκη έκανε τα πρώτα της βήματα στο χώρο της πετοσφαίρισης το 2006 στις ακαδημίες του Ε.Ο. Σταυρούπολης και ένα χρόνο αργότερα εντάχθηκε στις αντίστοιχες των Μακεδόνων Αξιού, από τις οποίες προωθήθηκε σταδιακά στην πρώτη ομάδα. Με την ομάδα των Κυμίνων αγωνίστηκε στην Α΄1 Εθνική την περίοδο 2011-12, χρονιά που η μακεδονική ομάδα συμμετείχε για πρώτη φορά στη μεγάλη κατηγορία. Την επόμενη περίοδο πραγματοποίησε εξαιρετικές εμφανίσεις στο Πρωτάθλημα 2012-13, αναδεικνυόμενη 2 φορές ως Πολυτιμότερη Παίκτρια (MVP) αγωνιστικής ημέρας του Πρωταθλήματος, με αποτέλεσμα να κινήσει το ενδιαφέρον ισχυρότερων ελληνικών ομάδων.

Έτσι τον Αύγουστο του 2013 ανακοινώθηκε επίσημα η απόκτηση της Ευαγγελίας Μερτέκη από τη διοίκηση του πολυνίκη Παναθηναϊκού, στον οποίο αγωνίστηκε μέχρι το 2017, και με τον οποίο σημείωσε μία συμμετοχή σε τελικό του Κυπέλλου Ελλάδας την περίοδο 2014-2015. Το καλοκαίρι του 2017, μετά την απροσδόκητη όσο και θλιβερή κατάσταση της μη συμμετοχής του Παναθηναϊκού στο πρωτάθλημα της επόμενης περιόδου, η Λίτσα Μερτέκη αποφάσισε να συνεχίσει την καριέρα της στο εξωτερικό και εντάχθηκε στην Ιταλική Βόλεϊ Μαρσάλα, που εδρεύει στην ομώνυμη πόλη της Σικελίας και αγωνιζόταν στο Πρωτάθλημα Α2 της γειτονικής χώρας.

Τον Ιούλιο του 2018 η Λίτσα Μερτέκη επέστρεψε στην Ελλάδα αποδεχόμενη την πρόταση του Α.Ο. Θήρας να ενταχθεί στο δυναμικό του. Με την ομάδα της Σαντορίνης η Λίτσα Μερτέκη φτάνει στην 3η θέση του Πρωταθλήματος 2018-19 και στον τελικό του Κυπέλλου Ελλάδας της ίδιας περιόδου.  

Την επόμενη περίοδο τερματίζει στη 2η θέση του Πρωταθλήματος, στο τέλος της οποίας μετακόμισε στη Θεσσαλονίκη για λογαριασμό του Π.Α.Ο.Κ.. Με τις ασπρόμαυρες, στις οποίες διετέλεσε αρχηγός, η Λίτσα Μερτέκη γεύτηκε τη χαρά του πρώτου τίτλου της καριέρας της, με την κατάκτηση του Κυπέλλου Ελλάδας 2021, ενώ στο Πρωτάθλημα Ελλάδας, είχε δύο ακόμα τρίτες θέσεις τις περιόδους 2021-22 και 2022-23.  

Τον Μάιο του 2023 η Λίτσα Μερτέκη επέστρεψε μετά από έξι χρόνια στην Αθήνα, εντασσόμενη στη Θέτιδα Βούλας.

Διεθνής καριέρα
---------------

Η Λίτσα Μερτέκη είναι από το 2006 μέλος της Εθνικής Κορασίδων και αργότερα της Εθνικής Νεανίδων, με συμμετοχές σε προκριματικούς των αντίστοιχων Ευρωπαίκών Πρωταθλημάτων. Το 2010 καλείται στην Εθνική Ελλάδος Γυναικών, ξεκινώντας τους επίσημους αγώνες της με την Ευρωπαϊκή Λίγκα της ίδιας χρονιάς. Από τότε είναι μόνιμο και αναντικατάστατο μέλος της εθνικής ομάδας, συμμετέχοντας σε όλες τις διοργανώσεις, όπως σε προκριματικούς Παγκοσμίων και Ευρωπαϊκών Πρωταθλημάτων και σε αγώνες για την Ευρωπαϊκή Λίγκα. Το 2018 ήταν βασικό στέλεχος της Εθνικής Ελλάδας που κατέκτησε το Ασημένιο μετάλλιο στους Μεσογειακούς Αγώνες της Ταραγόνας.  

Η Λίτσα Μερτέκη μέχρι τον Μάιο του 2018 είχε πραγματοποιήσει 58 επίσημες συμμετοχές με την ελληνική εθνική ομάδα πετοσφαίρισης γυναικών.

Διεθνείς Τίτλοι - Διακρίσεις
----------------------------

* 2 ! **2 θεση: Μεσογειακοί Αγώνες**: 2018 (Ταραγόνα)

Συλλογικοί τίτλοι - Διακρίσεις
------------------------------

### Εθνικά Πρωταθλήματα

* **Πρωτάθλημα Ελλάδας**
	+ **2η Θεση**: 2014-15 (Παναθηναϊκός Α.Ο.)
	+ **2η Θεση**: 2019-20 (Α.Ο. Θήρας)
	+ **3η Θεση**: 2013-14, 2015-16, 2016-17 (Παναθηναϊκός Α.Ο.)
	+ **3η Θεση**: 2018-19 (Α.Ο. Θήρας)
	+ **3η Θεση**: 2021-22, 2022-23 (Π.Α.Ο.Κ.)

### Εθνικά Κύπελλα

**1 Κύπελλο Ελλάδας**

* 2021 (Π.Α.Ο.Κ.)
	+ **2η θεση**: 2015 (Παναθηναϊκός Α.Ο.)
	+ **2η θεση**: 2019 (Α.Ο. Θήρας)

Ατομικές διακρίσεις
-------------------

* Πρωτάθλημα Ελλάδας 2012-13: Πολυτιμότερη Παίκτρια (MVP) 5ης αγωνιστικής
* Πρωτάθλημα Ελλάδας 2012-13: Πολυτιμότερη Παίκτρια (MVP) 19ης αγωνιστικής
* Πρωτάθλημα Ελλάδας 2013-14: Πολυτιμότερη Παίκτρια (MVP) 12ης αγωνιστικής
* Πρωτάθλημα Ελλάδας 2021-22: Πολυτιμότερη Παίκτρια (MVP) 14ης αγωνιστικής
* Πρωτάθλημα Ελλάδας 2022-23: Πολυτιμότερη Παίκτρια (MVP) 22ης αγωνιστικής
* Πρωτάθλημα Ελλάδας 2023-24: Πολυτιμότερη Παίκτρια (MVP) 22ης αγωνιστικής

Παραπομπές
----------

1. ↑  Απέκτησε την Ευαγγελία Μερτέκη ο Παναθηναικός www.sport-fm.gr Αρχειοθετήθηκε 2024-03-16 στο Wayback Machine.
2. ↑  Ο Παναθηναϊκός δεν συμμετέχει στα πρωταθλήματα 2017-18 www.sdna.gr Αρχειοθετήθηκε 2024-03-16 στο Wayback Machine.
3. ↑  Η Λίτσα Μερτέκη στην Ιταλική Μαρσάλα www.volleyplanet.gr Αρχειοθετήθηκε 2019-11-01 στο Wayback Machine.
4. ↑  Η Λίτσα Μερτέκη στον Α.Ο. Θήρας www.volleyplanet.gr Αρχειοθετήθηκε 2018-12-04 στο Wayback Machine.
5. ↑  Στον ΠΑΟΚ η Ευαγγελία Μερτέκη www.acpaok.gr Αρχειοθετήθηκε 2020-10-27 στο Wayback Machine.
6. ↑  Σπουδαία κίνηση για Θέτιδα με Μερτέκη www.sport-fm.gr Αρχειοθετήθηκε 2024-03-16 στο Wayback Machine.
7. ↑  «Οι κλήσεις του Ερνάντεθ στην Εθνική Γυναικών (11.05.2018)». Αρχειοθετήθηκε από το πρωτότυπο στις 11 Μαΐου 2018.  m.naftemporiki.gr
8. 1 2  Ασημένιο Μετάλλιο της Εθνικής Ελλάδας στους Μεσογειακούς 2018 www.volleynews.gr Αρχειοθετήθηκε 2020-11-29 στο Wayback Machine.
9. ↑  Πολυτιμότερη παίκτρια (MVP) 5ης αγωνιστικής 2012-13 www.sport-fm.gr Αρχειοθετήθηκε 2024-03-16 στο Wayback Machine.
10. ↑  Ανασκόπηση Πρωταθλήματος 2012-13 www.volleynews.gr Αρχειοθετήθηκε 2024-02-17 στο Wayback Machine.
11. ↑  Πολυτιμότερη παίκτρια (MVP) 12ης αγωνιστικής 2013-14 www.sport-fm.gr Αρχειοθετήθηκε 2024-03-17 στο Wayback Machine.
12. ↑  Πολυτιμότερη παίκτρια (MVP) 14ης αγωνιστικής 2021-22 www.fosonline.gr Αρχειοθετήθηκε 2024-03-17 στο Wayback Machine.
13. ↑  Πολυτιμότερη παίκτρια (MVP) 22ης αγωνιστικής 2022-23 www.volleyball.gr Αρχειοθετήθηκε 2024-03-17 στο Wayback Machine.
14. ↑  Πολυτιμότερη παίκτρια (MVP) 22ης αγωνιστικής 2023-24 www.volleyball.gr Αρχειοθετήθηκε 2024-03-17 στο Wayback Machine.

Εξωτερικοί Σύνδεσμοι - Πηγές
----------------------------

* Λίτσα Μερτέκη: Παρουσίαση - Ατομικά στοιχεία - Ομάδες - Διακρίσεις women.volleybox.net
* Ευαγγελία Μερτέκη: Ατομικά στοιχεία - Ομάδες καριέρας greekvolley.eu
* «Δυναμικό ομάδων Α1 περιόδου 2012-13». Αρχειοθετήθηκε από το πρωτότυπο στις 30 Ιουλίου 2017.  www.volleynews.gr
* «Στην Εθνική Ελλάδος η Μερτέκη». Αρχειοθετήθηκε από το πρωτότυπο στις 4 Σεπτεμβρίου 2013.  www.leoforos.gr
* Λίτσα Μερτέκη - Διεθνής παρουσία www-old.cev.eu
* Από τον ΠΑΟΚ στη Θέτιδα Βούλας www.sportal.gr Αρχειοθετήθηκε 2024-03-16 στο Wayback Machine.